

|  |  |
| --- | --- |
| **REPUBLIKA HRVATSKA****OSNOVNA ŠKOLA KRUNE KRSTIĆA ZADAR** Trg Gospe Loretske 3, 23000 Zadar KLASA: 007-04/25-02/4 URBROJ: 2198-1-2-25-3 Zadar, 22. svibnja 2025. godine  |  |

Na temelju članka 10. stavka 1. podstavka 12. Zakona o pravu na pristup informacijama (Narodne novine, broj 25/13, 85/15, 69/22) Osnovna škola Krune Krstića objavljuje

**ZAKLJUČKE**

 **4. SJEDNICE ŠKOLSKOG ODBORA**

Sjednica je održana 22. svibnja 2025. godine s početkom u 8:05 sati.

Nazočni članovi Školskog odbora jednoglasno su usvojili sljedeći

DNEVNI RED

1. Verifikacija zapisnika s 3. sjednice ŠO održane dana 13. svibnja 2025. godine

2. Dopis Zadarskoj Nadbiskupiji

3. Rasprava o rampi i nastaloj šteti na školskom zidu

4. Razno

***Ad 1*.** Članovi Školskog odbora jednoglasno su usvojili zapisnik sa 3. sjednice Školskog odbora održane dana 13. svibnja 2025. godine

***Ad 2.*** Članovi Školskog odbora raspravljali su o dopisu kojeg su pripremili za Oca Nadbiskupa te su isti korigirali leksički i pravopisno. Potrebno je još navesti točne odredbe Zakona i provjeriti ispravnost brojeva zemljišnih čestica, te isti dopis usvojiti na sljedećoj sjednici Školskoga odbora.

***Ad 3.*** Dana 19.5. 2025. geodet je utvrdio granice katastarskih čestica u vlasništvu škole te smo tada spoznali da je N.N. iz nama nepoznatog razloga srušio cca metar školskog zida. Zbog sigurnosti djece Školski odbor je donio odluku da se sanira učinjena šteta. Raspravljali smo o mogućnosti pomicanja rampe, ali obzirom da je to nerazvrstana cesta nismo donijeli konačnu odluku.

***Ad 4.* Obilazak terena škole**

Članovi Školskog odbora izašli su na lice mjesta kako bi utvrdili činjenično stanje vezano za rampu, zid i probijeni put uz i na zemljištu škole.

Sjednica je završila u 09:45 sati.

 Predsjednica Školskog odbora

 Luciana Karuza